ງານປະກວດຄວາມຮູ້ ຄວາມສາມາດພະນັກງານ ຫໍສະໝຸດລາວ-ຫວຽດນາມ
vovworld-ຕອນເຊົ້າ 27/11, ຢູ່ນະຄອນຫຼວງວຽງຈັນ, ກະຊວງຖະແຫຼງຂ່າວ-ວັດທະນະທຳ ແລະ ທ່ອງທ່ຽວລາວໄດ້ສົມທົບກັບ ກະຊວງວັດທະນະທຳ -ກິລາ ແລະ ທ່ອງທ່ຽວຫວຽດນາມ, ສູນວັດທະນະທຳຫວຽດນາມປະຈຳລາວໄດ້ຈັດງານປະກວດຄວາມຮູ້ຄວາມສາມາດພະນັກງານຫໍສະໝຸດລາວ - ຫວຽດນາມ, ຊຶ່ງໄດ້ດຶງດູດການເຂົ້າຮ່ວມຂອງພະນັກງານນັບຮ້ອຍຄົນທີ່ມາຈາກ ຫໍສະໝຸດຂັ້ນສູນກາງ ແລະ ທ້ອງຖິ່ນຂອງລາວ. ການປະກວດລວມມີ 3 ເນື້ອໃນຄື : ແນະນຳທິມງານ; ໂຄສະນາແນະນຳປຶ້ມອ່ານ ແລະ ພອນສະຫວັນ. ງານປະກວດໄດ້ປະກອບສ່ວນຍົກສູງລະດັບວິຊາສະເພາະ, ວິຊາຊີບໃຫ້ແກ່ຖັນແຖວພະນັກງານຫໍສະໝຸດລາວ; ເປີດກ້ວາງການພົວພັນແລກປ່ຽນບົດຮຽນລະຫວ່າງຫໍສະໝຸດຂອງ 2 ປະເທດຫວຽດນາມ-ລາວ. ໂດຍຖືກດຳເນີນໃນບັນຍາກາດແຫ່ງຄວາມສາມັກຄີແບບພິເສດຫວຽດນາມ-ລາວ, ບັນດາລາຍການສະແດງທີ່ມີເນື້ອໃນຍ້ອງຍໍສັນລະເສີນຜູ້ນຳຂອງ 2 ປະເທດ ແລະ ຍ້ອງຍໍສັນລະເສີນນ້ຳໃຈສາມັກຄີແບບພິເສດຫວຽດນາມ-ລາວ. ນີ້ແມ່ນການເຄື່ອນໄຫວທີ່ແທດຈິງເນື່ອງໃນໂອກາດສະເຫຼີມ ສະຫຼອງ 50 ປີແຫ່ງວັນສ້າງການພົວພັນທາງການທູດ; 30 ປີແຫ່ງວັນເຊັນສົນທິສັນຍາມິດຕະພາບ ແລະ ຮ່ວມມືຮອບດ້ານ ແລະ ປີສາມັກຄີມິດຕະພາບຫວຽດນາມ-ລາວ 2012.